METOD Σκελετός ψηλού ντουλαπιού, Ψηλά Ντουλάπια Κουζίνας | IKEA Κύπρος
Κωδικός προϊόντος: 102.125.58 Terug na Akademiese Programme
Nagraadse en Gevorderde Programme
Voornemende nagraadse studente word aangemoedig om aansluitings tussen hulle eie opvoedkundige belangstellings en die hoofstrominge van intellektuele ondersoek by die Fakulteit te ondersoek. Die oorkoepelende navorsingsfokus van die Fakulteit Opvoedkunde is die ontwikkeling van menspotensiaal in 'n diverse samelewing. Nagraadse programme by die Fakulteit word daarop gerig om opvoeders in staat te stel om hul kwalifikasies te verbeter of om te spesialiseer, asook om te bou op die ryke verskeidenheid praktiese ervaring van die onderwys onder deelnemende studente. Hierdie programme poog ook, onder andere, om deelnemers:
op datum te bring met relevante kontemporêre kennis
perspektiewe te laat ontwikkel op nasionale en globale tendense
te bemagtig om opvoedkundige probleme in hulle eie kontekste op te los
deur kritiese en kreatiewe denke in staat te stel om onafhanklike navorsing aan te pak
toe te rus om toekomstige leiers op hulle opvoedkundige gebied te word.
Die Fakulteit bied die volgende nagraadse programme aan:
Terug na bo SERTIFIKAATPROGRAMME
Nagraadse Onderwyssertifikaat (NOS)
Die Nagraadse Onderwyssertifikaat (NOS) is 'n voltydse een-jarige nagraadse program wat lei tot 'n sertifikaat vir opvoeders in die Verdere Onderwys en Opleidingsfase (VOO). Gewoonlik loop studente die NOS in die vierde jaar direk na voltooiing van 'n voorgraadse B-graad soos 'n BA, BSc of BComm, of na 'n toepaslike Honneursgraad.
Die program het 'n vaste struktuur met die uitsondering van keusemoontlikhede ten opsigte van die vakdidaktieke, wat skoolvakke moet wees. (Sekere programme op tweede- en/of derdejaarsvlak is 'n voorvereiste. Kyk verder na Deel 6 van die Universiteit se Jaarboek.)
Sportafrigting van persone met gestremdhede
Hierdie program word deur die Departement Sportwetenskap aangebied en strek deeltyds oor twee jaar. Die program bestaan uit 'n kombinasie van kontaksessies en afstandsonderwys.
Terug na bo HONNEURSPROGRAMME
Twee HonsB-programme word by Stellenbosch aangebied (voltyds oor 1 jaar of deeltyds oor 2 jaar). 'n Verskeidenheid kombinasies mag gekies word uit 'n wye reeks spesialiseringsgebiede.
Hoë Prestasie Sport Biokinetika
Taalopvoeding Die volgende BEd(Hons)-programme kan ook deur middel van afstandsonderwys gevolg word: Kurrikulumstudie, Onderwysbestuur en Opvoedkundige Ondersteuning.
Gaan asseblief na Voornemende Nagraadse Studente Inligting asook Telematiese Dienste.
Terug na bo MAGISTERPROGRAMME
Twee opsies is beskikbaar. Beide kan voltyds of deeltyds gevolg word afhangende van die spesifieke departement:
MEd Opvoedkundestudie (Didaktiek, Opvoedingsbeleidstudie, Opvoedkundige Sielkunde, Opvoedkundige Ondersteuning)
Die volgende gestruktureerde programme word aangebied:
MEdPsig Opvoedkundige Sielkunde
MEd Opvoedkundige Ondersteuning
MEd Opvoedingsbeleidstudie (Onderwysleierskap, Filosofie en Sosiologie van die Opvoeding, Onderwysbeleidstudie)
MPhil Hoër Onderwys
MPhil Onderwys en Opleiding vir Lewenslange Leer MPhil in Leierskap in die Onderwys (word telematies aangebied)
Terug na bo DOKTORALE PROGRAMME
Twee doktorale programme word aangebied:
DEd Gevorderde navorsing in die Opvoedkunde
PhD Gevorderde navorsing in die Opvoedkunde
Sportsielkunde (slegs vir geregistreerde sielkundiges)